Nokia 2700 Classic. Nokia 2700 Classic (qisqa Nokia 2700c) - bu Nokia kompaniyasi tomonidan 2009-yilda ishlab chiqarilgan byudjetli to'rt diapazonli mobil telefonidir. UMTS qo'llab-quvvatlovchi ko'rinishi Nokia 2730 deb nomlanadi. Tashqi ko'rinishi. Metall ko'rinishdagi plastik qirrali qora korpusda taqdim etiladi. Old panelda displey, standart telefon klaviaturasi, mikrofon va ovozli karnay mavjud. Orqa tomonda olinadigan qopqoq, tepada kamera linzalari va pastki qismida dinamik mavjud. Yuqori tomonda 3,5 mm audio uyasi, quvvatlovchi va USB kabelini ulash uchun bo'limlar, o'ng tomonda microSD karta uyasi, chap tomonda bog'ich uchun teshik mavjud. Mikrofon aksariyat modellarda bo'lgani kabi korpusning pastki qismida emas, balki klaviaturaning o'ng tomonida, "3" va "6" tugmalari orasida joylashgan. Hotirasi. Telefonning ichki xotirasi 64 MB ni tashkil qiladi. MicroSD kartalar uchun slot mavjud, telefon bilan 1 GB karta taqdim etiladi. 2 GB gacha bo'lgan kartalarni qo'llab-quvvatlash rasman e'lon qilingan, ammo amalda telefon 16 Gb gacha bo'lgan xotira kartalari bilan ishlashi mumkin Akkumulyator va ishlash vaqti. Telefon 1050 mA/soat quvvatga ega BL-5C akkumulyatori bilan jihozlangan. Ishlab chiqaruvchi tomonidan quyidagi ish vaqtini taqdim qilindi: Sharhlarda telefon odatda ushbu narx oralig'i uchun yaxshi deb baholandi. Afzalliklari - yuqori qo'ng'iroq sifati, foydalanuvchilarga qulay interfeys, korpusning sifati, ushbu narx oralig'idagi telefon uchun yaxshi kamera, Java o'yinlarida yuqori unumdorlik, baland ovozli dinamiklar va kuchli tebranish signali; kamchiliklari - kompyuterga ulanish uchun nostandart simi ulagichi, Active Standby rejimining yo'qligi, ovoz balandligini boshqarish va media pleerni boshqarish tugmachalari katta va yaxshi emasligi, tez iflos bo'luvchi displey.